продуктите от глави 50—63 от Хармонизираната система.
 8. Всяка обработка или преработка от вида, влизащ в обхвата на разпоредбите на настоящия член, и извършена извън Европейския съюз или Украйна, се извършва съгласно договореностите относно пасивното усъвършенстване или подобни на тях договорености.
 Член 13:
 Директен транспорт
 1. Преференциалното третиране, предвидено в споразумението, се прилага само по отношение на продукти, които отговарят на изискванията на настоящия протокол и които се транспортират директно между Европейския съюз и Украйна. Въпреки това продуктите, съставляващи една-единствена пратка, могат да бъдат транспортирани през други територии, при необходимост с претоварване или временно складиране на тези територии, при условие че остават под надзора на митническите органи в държавата на транзитно преминаване или складиране и не претърпяват други операции освен разтоварване, обратно натоварване или всякакви операции, имащи за цел запазването им в добро състояние.
 Продуктите с произход могат да се транспортират чрез тръбопровод през територия, различна от тази на Европейския съюз или Украйна.
 2. На митническите органи на държавата вносител се предоставя доказателство, че са изпълнени условията, предвидени в параграф 1, посредством представянето на:
 а)
 единен транспортен документ, обхващащ преминаването от държавата износител през държавата на транзитно преминаване; или
 б)
 удостоверение, издадено от митническите органи на държавата на транзитно преминаване:
 i)
 предоставящо точно описание на продуктите;
 ii)
 посочващо датите на разтоварване и обратно натоварване на продуктите и, когато е приложимо, имената на корабите или другите използвани транспортни средства;
 и
 iii)
 удостоверяващо условията, при които продуктите са останали в държавата на транзитно преминаване; или
 в)
 при невъзможност за предоставяне на горепосочените документи, всякакви други удостоверяващи документи.
 Член 14
 Изложения
 1. Продукти с произход, изпратени за участие в изложение в държава, различна от държавите на Европейския съюз и Украйна, и продадени след изложението с цел внос в Европейския съюз или в Украйна, се ползват при внос от разпоредбите на споразумението, при условие че бъде доказано по удовлетворителен за митническите органи начин, че:
 а)
 даден износител е изпратил тези продукти от Европейския съюз или от Украйна в държавата, в която се провежда изложението, и ги е изложил там;
 б)
 продуктите са били продадени или прехвърлени по друг начин от този износител на лице в Европейския съюз или в Украйна;
 в)
 продуктите са били изпратени по време на изложението или непосредствено след него в състоянието, в което са били изпратени за участие в изложението;
 и
 г)
 след изпращането им за участие в изложението продуктите не са били използвани за друга цел, освен за показване на изложението.
 2. Трябва да се издаде или изготви доказателство за произход в съответствие с разпоредбите на дял V от настоящия протокол, което да се предостави на митническите органи на държавата вносител по обичайния начин. В него трябва да са посочени наименованието и адресът на изложението. При необходимост могат да бъдат поискани допълнителни документални доказателства за условията, при които продуктите са били изложени.
 3. Параграф 1 се прилага по отношение на всяко търговско, промишлено, селскостопанско или занаятчийско изложение, панаир или подобно обществено изложение, което не е организирано за частни цели в магазини или търговски помещения с оглед продажбата на чуждестранни